Forslag til RÅDETS FORORDNING om ændring af Rådets forordning (EF) nr. 2666/2000 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien samt om ophævelse af forordning (EF) nr. 1628/96 og om ændring af forordning (EØF) nr. 3906/89 og (EØF) nr. 1360/90 og af afgørelse 97/256/EF og 1999/311/EF samt Rådets forordning (EF) nr. 2667/2000 om Det Europæiske Genopbygningsagentur

(forelagt af Kommissionen)

BEGRUNDELSE

Det Europæiske Fællesskab har afgivet tilsagn om at yde finansiel bistand til Den Tidligere Jugoslaviske Republik Makedonien, herunder støtte til gennemførelsen af rammeaftalen af 13. august 2001. På grund af situationen i landet må bistanden fra Fællesskabet ydes hurtigt og effektivt; dette sikres bedst ved, at den gennemføres lokalt.

Det Europæiske Genopbygningsagentur er i kraft af sin placering og erfaring bedst egnet til at gennemføre denne EF-bistand. Det foreslås derfor at udvide agenturets mandat til også at omfatte gennemførelsen af EF-bistand til Den Tidligere Jugoslaviske Republik Makedonien.

Den bistand, der skal gennemføres af Det Europæiske Genopbygningsagentur, omfatter bistand, der ydes i henhold til Rådets forordning (EF) nr. 2666/2000 (CARDS-forordningen), Rådets forordning (EF) nr. 3906/89 (PHARE-forordningen - for så vidt angår de af Kommissionens afgørelser, som er har truffet forud for vedtagelsen af CARDS-forordningen) og Rådets forordning (EF) nr. 381/2001 om oprettelse af en hurtig reaktionsmekanisme.

Udvidelsen af Det Europæiske Genopbygningsagenturs mandat vil ske i to faser: (i) den 1. november 2001 delegerer Kommissionen til agenturet de programmer, der har direkte tilknytning til gennemførelsen af rammeaftalen af 13. august 2001, og (ii) den 1. januar 2002 delegerer Kommissionen de øvrige igangværende programmer til agenturet .

Kommissionen forelægger Rådet vedlagte forslag til rådsforordning med henblik på hurtig vedtagelse.

2001/0223 (CNS)

Forslag til RÅDETS FORORDNING om ændring af Rådets forordning (EF) nr. 2666/2000 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien samt om ophævelse af forordning (EF) nr. 1628/96 og om ændring af forordning (EØF) nr. 3906/89 og (EØF) nr. 1360/90 og af afgørelse 97/256/EF og 1999/311/EF samt Rådets forordning (EF) nr. 2667/2000 om Det Europæiske Genopbygningsagentur

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen [1],

[1] EFT C [...] af [...], s. [...].

under henvisning til udtalelse fra Europa-Parlamentet [2], og

[2] EFT C , , s. .

ud fra følgende betragtninger:

(1) Det Europæiske Fællesskab har givet tilsagn om at yde finansiel bistand til Den Tidligere Jugoslaviske Republik Makedonien, herunder støtte til gennemførelsen af rammeaftalen af 13. august 2001.

(2) På grund af situationen i landet må EF-bistanden ydes hurtigt og effektivt; dette sikres bedst ved, at bistanden gennemføres lokalt.

(3) Det Europæiske Genopbygningsagentur, der blev oprettet ved forordning (EF) nr. 2667/2000 af 5. december 2000 [3], er i kraft af sin placering og omfattende erfaring velegnet til at gennemføre EF-bistanden.

[3] EFT L 306 af 7.12.2000, s. 7.

(4) Rådets forordning (EF) nr. 2666/2000 og Rådets forordning (EF) nr. 2667/2000 bør derfor ændres, således at agenturets aktiviteter udvides til at omfatte Den Tidligere Jugoslaviske Republik Makedonien.

(5) Kommissionen kan til agenturet delegere gennemførelsen af EF-bistand, der ydes til Forbundsrepublikken Jugoslavien og Den Tidligere Jugoslaviske Republik Makedonien i medfør af andre instrumenter.

(6) Traktaten indeholder ingen anden hjemmel for vedtagelsen af denne forordning end artikel 308 -

UDSTEDT FØLGENDE FORORDNING:

Artikel 1

I artikel 4 i forordning (EF) nr. 2666/2000 foretages følgende ændringer:

1. I stk. 1 ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

2. I stk. 2 ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

Artikel 2

I forordning (EF) nr. 2667/2000 foretages følgende ændringer:

1. Artikel 1 affattes således:

"1. Kommissionen kan til et agentur delegere:

(i) gennemførelsen af EF-bistand, der ydes i henhold til artikel 1 i Rådets forordning (EF) nr. 2666/2000 til Forbundsrepublikken Jugoslavien og Den Tidligere Jugoslaviske Republik Makedonien

(ii) gennemførelsen af EF-bistand til de pågældende lande, der er vedtaget af Kommissionen på grundlag af andre disponible instrumenter; dette skal i givet fald ske i overensstemmelse med bestemmelserne i de relevante forordninger, og artikel 2, stk. 1, litra b) og c), artikel 2, stk. 2, stk. 3 og stk. 4, artikel 4 og artikel 5, stk. 1, litra a) - c) og h), i denne forordning finder ikke anvendelse.

2. I dette øjemed oprettes Det Europæiske Genopbygningsagentur, i det følgende benævnt "agenturet", med den opgave at gennemføre den i punkt 1 omtalte EF-bistand.

2. I artikel 2, stk. 1, litra b), ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

3. I artikel 4, stk. 10, ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

4. I artikel 7, stk. 3, første afsnit, ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

5. I artikel 7, stk. 3, andet afsnit, ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

6. I artikel 15 ændres "Forbundsrepublikken Jugoslavien" til "Forbundsrepublikken Jugoslavien og Den Tidligere Jugoslaviske Republik Makedonien".

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, [ ...]

På Rådets vegne

Formand

>TABELPOSITION>